เงินบาทเปิด30.50/52
ธนาคารซีไอเอ็มบีไทย รายงาน เงินบาทเปิด 30.50/52 คาดระหว่างวันมีโอกาสหลุด
29 ก.ย. 2553

ธนาคารซีไอเอ็มบีไทย รายงาน เงินบาทเปิด 30.50/52 คาดระหว่างวันมีโอกาสหลุด
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้อยู่ที่ระดับ 30.50/52 บาท/ดอลลาร์ ปรับตัวแข็งค่าจากระดับ 30.56/58 บาท/ดอลลาร์ โดยเคลื่อนไหวในทิศทางเดียวกับกับค่าเงินในภูมิภาค ซึ่งอาจได้เห็นธนาคารแห่งประเทศไทย(ธปท.) เข้ามาดูแลไม่ให้ปรับตัวแข็งค่าเร็วเกินไป
"เปิดตลาดปรับตัวแข็งค่าลงมาอยู่ที่ 30.50/52(บาท/ดอลลาร์) หลังมีข่าวอเมริกาจะพิมพ์ธนบัตรเพิ่มกดดันค่าเงินดอลลาร์ให้อ่อนค่าไปมากเมื่อเทียบกับค่าเงินทุกสกุลทั่วโลก" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 83.85/90 เยน/ดอลลาร์ ปรับตัวแข็งค่าจากระดับ 84.11/13 เยน/ดอลลาร์ ส่วนเงินยูโรอยู่ที่ระดับ 1.3570/3575 ดอลลาร์/ยูโร ปรับตัวแข็งค่าจากระดับ 1.3482/3484 ดอลลาร์/ยูโร
นักบริหารเงิน คาดว่า วันนี้เงินบาทมีโอกาสปรับตัวแข็งค่าได้อีก โดยหลุดแนวต้านที่ระดับ 30.50 บาท/ดอลลาร์ เคลื่อนไหวอยู่แถวๆ 30.50 บาท/ดอลลาร์